قدر بھائی - موسیقی کے معاملہ میں معاملہ اجتہادی ہے سیدھا صاف حلال و حرام کا نہیں۔ یوں سمجھئے کہ موسیقی ایک تیز رو گھوڑا ہے جو سوار کو اپنے ساتھ  بہا لے جاسکتا ہے۔ سوار اگر طاقتور ہے تو گھوڑے سے فائدہ لے گا وگرنہ گر کر ہلاک ہوجائے گا۔ موسیقی اگر کلیتاً حرام ہوتی تو جزیرہ عرب میں موسیقی کا وجود کم ازکم خلافت راشدہ کے ادوار میں ختم ہوگیا ہوتا۔ ایسی کوئی روایت میرے ناقص علم میں نہیں اگر آپ کے علم میں ہے تو ناچیز مشکور ہوگا۔ یہ ضرور عرض کروں گا کہ موسیقی لوگوں کی انتہائی اکثریت کے مزاج کے لئے اگر حرام نہیں تو قریب الحرام ضرور ہے کہ اکثر لوگ گھوڑے کو قابو میں کرنے کی بجائے اس کے قابو میں آجاتے ہیں اور غالباً اسی لئے فقہا نے اس سے احتراز کو ترجیح دی ہے۔